2.6.2007 Euroopan unionin virallinen lehti L 141/3 KOMISSION ASETUS (EY) N:o 605/2007, annettu 1 päivänä kesäkuuta 2007, yhteisön, sellaisena kuin se oli 31 päivänä joulukuuta 2006, sekä Bulgarian ja Romanian väliseen maataloustuotteiden kauppaan liittyviä eräitä tuonti- ja vientitodistuksia koskevista siirtymävaiheen toimenpiteistä EUROOPAN YHTEISÖJEN KOMISSIO, joka ottaa huomioon Bulgarian ja Romanian liittymissopimuksen, ottaa huomioon Bulgarian ja Romanian liittymisasiakirjan ja erityisesti sen 41 artiklan, sekä katsoo seuraavaa: (1) Yhteisön sekä Bulgarian ja Romanian välisessä maatalous- tuotteiden kaupassa oli 31 päivään joulukuuta 2006 asti esitettävä tuonti- tai vientitodistus. Kyseisiä todistuksia ei ole 1 päivästä tammikuuta 2007 alkaen voinut käyttää tällaisessa kaupassa. Fräitä todistuksia, jotka ovat edelleen voimassa 1 päivän tammikuuta 2007 jälkeen, ei ole käytetty lainkaan tai ne on käytetty vain osittain. Kyseisiä todistuksia koskevia sitoumuksia on noudatettava, ja sitoumusten laiminlyönti johtaisi vakuuden menettämiseen. Koska kyseisiä sitou- muksia ei voida enää Bulgarian ja Romanian jäseniksi liittymisen jälkeen noudattaa, on tarpeen säätää kyseisten maiden liittymispäivästä alkaen voimassa olevasta siirty- mätoimenpiteestä, joka koskee asetettujen vakuuksien va- pauttamista. Tässä asetuksessa säädetyt toimenpiteet ovat kaikkien asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Vapautetaan tuonti- ja vientitodistuksiin ja ennakkovahvistuksen sisältäviin todistuksiin liittyvät vakuudet asianomaisten pyyn- nöstä seuraavin edellytyksin: kyseisissä todistuksissa määrä-, alkuperä- tai lähtömaaksi on merkitty Bulgaria tai Romania, todistusten voimassaoloaika ei ole vielä päättynyt 1 päivänä tammikuuta 2007, todistuksia on 1 päivään tammikuuta 2007 mennessä käy- tetty vain osittain tai niitä ei ole käytetty lainkaan. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 1 päivänä kesäkuuta 2007. Komission puolesta Mariann FISCHER BOFL Komission jäsen